50.		Žaloba proti diskriminácii v pracovnoprávnych vzťahoch
			(§ 13 ZP, § 23 CSP)
Okresný súd
Ružomberok
Žalobca:	Ján Hladký, bytom Stodolova ul. č. 2, 010 01 Žilina
Žalovaný:	ABC, s.r.o., Ružová ul. č. 10, 010 01 Žilina, IČO: 12345678
		zastúpený Ing. Vladimírom Milučkým
Vec:	Žaloba proti diskriminácii
I.
U žalovaného pracujem ako colný deklarant od 1. 9. 2022 v pracovnom kolektíve, ktorý tvoria ďalší 5 spolu zamestnanci a jeden vedúci oddelenia.
Dôkaz:
–	Pracovná zmluva z 31. 8. 2022
II.
V priebehu trvania pracovného pomeru, približne od novembra 2022, po zistení, že som inej sexuálnej orientácie, cítim, že žalovaný zamestnávateľ začal so mnou inak zaobchádzať než predtým. V práci mi dáva skôr podradnejšie úlohy (ako napr. ............................................................................................................................................................), vyčlenil ma zo spoločnej šatne a pre tento účel mi poskytol nedostatočný priestor (nevetrateľný, priamo neosvetlený, nevykurovateľný ...), nezaradil ma spolu s ostatnými zamestnancami do rekvalifikačného kurzu, prestal mi vyplácať nenárokovateľné odmeny a pod.
Dôkaz:
–	Výsluch účastníkov konania
–	Obhliadka pracovného prostredia
–	Výsluch svedkov
III.
Domnievam sa, že uvedené skutočnosti poukazujú na nerovnaké zaobchádzanie so mnou v pracovnom procese v porovnaní s inými spoluzamestnancami, čo je v rozpore s § 13 Zákonníka práce.
Preto žiadam, aby súd po vykonanom dokazovaní vydal tento
rozsudok
Žalovaný je povinný upustiť od ponižujúceho správania sa voči žalobcovi, vychádzajúceho z jeho inej sexuálnej orientácie.
Žalovaný je povinný žalobcovi umožniť vrátiť sa do spoločnej šatne a zaradiť ho na spoločný kurz.
Žalovaný je povinný zaplatiť žalobcovi titulom primeraného zadosťučinenia sumu ............... eur v lehote do 3 dní a nahradiť všetky trovy konania v rovnakej lehote.
V Žiline 3. 5. 2015
podpis žalobcu
Poznámka
Podľa čl. 12 Ústavy SR (zákon č. 460/1992 Zb. v znení neskorších predpisov): „Ľudia sú slobodní a rovní v dôstojnosti i v právach. Základné práva a slobody sú neodňateľné, nescudziteľné, nepremlčateľné a nezrušiteľné“. Každý má právo slobodne rozhodovať o svojej národnosti. Nikomu nesmie byť spôsobená ujma na právach pre skutočnosť, že uplatňuje svoje základné práva a slobody. Článok 12 Ústavy SR zakotvuje zákaz diskriminácie zamestnancov, ktorý sa preniesol i do Zákonníka práce.
Podľa § 13 Zákonníka práce zamestnávateľ nesmie zisťovať sexuálnu orientáciu zamestnanca. Za priamu alebo nepriamu diskrimináciu zamestnanca sa považuje aj pokyn na diskrimináciu zamestnanca. Definuje sa tu obťažovanie ako jedna z foriem diskriminácie v pracovnoprávnych vzťahoch, ktorou sa porušuje ľudská dôstojnosť. 
Rovnakým spôsobom nikto nesmie byť na pracovisku v súvislosti s výkonom pracovnoprávnych vzťahov prenasledovaný a inak stíhaný za to, že podá na iného zamestnanca alebo zamestnávateľa sťažnosť, žalobu alebo návrh na začatie trestného stíhania.
V prípade diskriminačného konania zamestnávateľ, vrátane sexuálneho obťažovania, má zamestnanec možnosť obrany. Môže sa domáhať ochrany podľa povahy veci, hlavne
•	aby zamestnávateľ upustil od tohto porušovania alebo konania a zdržal sa diskriminačných zásahov – táto žaloba patrí do kategórie tzv. žalôb zdržovacích,
•	domáhať sa odstraňovania následkov neoprávneného zásahu do svojho práva, a to predovšetkým obnovením pôvodného stavu – táto žaloba patrí do kategórie tzv. žalôb odstraňovacích,
•	okrem toho súd môže podľa povahy veci a podľa svojho uváženia rozhodnúť vzhľadom na osobnú povahu týchto vecí (ale i v tomto prípade len na návrh zamestnanca), aby bolo dané primerané zadosťučinenie.
Skutočnosti tvrdené, že zamestnanec bol priamo alebo nepriamo diskriminovaný na základe svojho pohlavia, má súd v pracovných veciach za preukázané, pokiaľ sa v konaní nepreukáže opak.